KLASA: 112-01/20-02/47-1

UR.BROJ: 251-269-03-20-01

U Zagrebu, 15. 09. 2020. godine

Sukladno članku 16. Kolektivnog ugovora za djelatnost socijalne skrbi (''Narodne novine'' br. 61/2018) i Suglasnostima Ministarstva za demografiju, obitelj, socijalnu politiku i mlade od 7. rujna. 2020. godine (KLASA: 100-01/20-02/1, URBROJ: 519-04-3-1-1/5-20-67) Centar za odgoj i obrazovanje «Vinko Bek», raspisuje

**N A T J E Č A J**

**za zapošljavanje jednog radnika/ice na radnom mjestu:**

1. **Edukacijski/a rehabilitator/ica na neodređeno puno radno vrijeme**

**traženi broj radnika: 1, mjesto rada: Zagreb**

Uvjeti za prijam u radni odnos:

- završen preddiplomski ili diplomski sveučilišni studij iz područja edukacijsko-rehabilitacijskih znanosti, smjer:

 edukacijska rehabilitacija

- položen stručni ispit

- nepostojanje zapreka iz članka 213. stavka 1. Zakona o socijalnoj skrbi

- hrvatsko državljanstvo

Uz prijavu kandidati/kinje trebaju priložiti (dovoljan je obični preslik dokumenata):

* životopis
* dokaz o stručnoj spremi (diploma)
* dokaz o položenom stručnom ispitu
* potvrda/elektronički zapis s podacima evidentiranim u matičnoj evidenciji Hrvatskog zavoda za mirovinsko osiguranje iz koje/g je vidljiv staž mirovinskog osiguranja
* dokaz o hrvatskom državljanstvu
* uvjerenje nadležnog suda da se protiv kandidata/kinje ne vodi kazneni postupak (ne starije od 6 mjeseci)

Prednost: kandidati/kinje s završenim modulom oštećenja vida, kandidati koji imaju iskustva u radu u ustanovi socijalne skrbi te s osobama s oštećenjem vida.

Na natječaj se mogu ravnopravno prijaviti osobe oba spola, a izrazi koji se koriste u ovom natječaju uporabljeni su neutralno i odnose se na muške i ženske osobe. Kandidati/kinje koji/e podnesu pravovremenu i urednu prijavu i ispunjavaju formalne uvjete iz natječaja mogu biti pozvani/e na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta. Za kandidati/kinje koji/e ne pristupe razgovoru/provjeri/testiranju smatra se da su povukli prijavu i više se ne smatraju kandidatom/kinjom prijavljenim/om na natječaj. O rezultatima javnog natječaja kandidati/kinje prijavljeni/e na javni natječaj bit će obavješteni/e u roku od 15 dana od donošenja odluke o izboru kandidata. S izabranim kandidatom/kinjom sklopit će se ugovor o radu na neodređeno puno radno vrijeme. Podnošenjem prijave na natječaj, kandidati/kinje daju privolu za obradu osobnih podataka u svrhu zapošljavanja što uključuje i dostavu obavijesti o izabranom kandidatu/kinji svim kandidatima/kinjama koji su se prijavili na natječaj i objavu podataka o izabranim kandidatima/kinjama (ime i prezime, struka) na web stranici Centra.

Odabrani kandidat/kinja prije zasnivanja radnog odnosa mora dostaviti izvornike ili ovjerene preslike traženih dokumenata.

Kandidati/kinje koji se u prijavi na natječaj pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17), uz prijavu na javni natječaj dužni/dužne su osim dokaza o ispunjavanju traženih uvjeta, priložiti i dokaze propisane člankom 102. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web.stranici Ministarstva hrvatskih branitelja: <https://branitelji.gov.hr/zaposljavanje-843/843>

(https://branitelji.gov.hr/UserDocsImages//NG/12%20Prosinac/Zapošljavanje//Popis%20Do

kaza%20za%20ostvarivanje%20prava%20prednosti%20pri%20zapošljavanju.pdf).

Kandidati/kinje koji/e se u prijavi pozivaju na pravo prvenstva prilikom zapošljavanja po nekoj drugoj osnovi dužni su osim dokaza o ispunjavanju traženih uvjeta priložiti i dokaze propisane posebnim zakonom.

Prijave s potrebnom dokumentacijom o ispunjavanju uvjeta iz natječaja podnose se Centru za odgoj i obrazovanje «Vinko Bek», Kušlanova 59a, 10 000 Zagreb, s naznakom ''Natječaj za edukacijskog rehabilitatora/icu u roku od 7 dana od dana objave ovog natječaja u Narodnim novinama.

Nepotpune i nepravovremene prijave neće se razmatrati.

Natječaj u Narodnim novinama objavljen je 16. rujna 2020. godine.

 Ravnateljica Centra za odgoj i obrazovanje

 »Vinko Bek«, Zagreb:

 Ivana Rotim, prof. def.